Mozambique lys deel 2 – Woestynkind
Mozambique lys deel 2
Posted on September 23, 2021 by woestynkind
Moenie Mozambique se pynappels koop nie. As jy dit nie daardie kant eet nie, moet jy 'n vriendin wat brawer as jy is, kry om dit oor die grens te smokkel. En dan steek die Suid Afrikaanse pynappels sleg af teen die reus wat skelm die land ingekom het.
Moenie aanneem dat 'n spinnekop wat met opgetrekte bene ongenooid in 'n boks lê, dood is nie. Dis 'n bobbejaan spinnekop. Hulle vrek nie so maklik nie.
Vat 2 keer meer wyn saam as wat jy beplan het en 3 keer meer spending money. Elke gunsie word voor betaal. En van gunsies gepraat…
Moenie vasval in daardie mooie wit sand nie. Dis 'n gegrawe van 'n ander wêreld wat jou in elk geval nêrens kry nie. Jy het hulp nodig. Soos in mannekrag. Klem op man. En dan betaal jy vir die guns.
As jou kar se battery vrek, leen dadelik 'n groot battery by iemand anders (en betaal vir die guns). Die kragopwekker se batterytjie gaan nie die ding doen nie.
Moet asb nie monkey appels by 'n vendor koop nie. Die goed groei wild en volop.
Moet liewers nie begin om stukkende bottels, plastiek en klere (wie verloor soveel klere in 'n meer???) op te tel nie. Dis nimmereindigend en jy het die tyd nodig vir fotos neem.
Aan die ander kant het ek die mooiste heel botteljies (halfjacks) gekry waarin ek sand gegooi het en kon uitgee vir aandenkings (score!!)
En as jy 'n vriendin het wat jou saamnooi Mozambique toe, waardeer haar diep. Dis 'n sëen wat min mense smaak.
Reels vir Mozambique weg breek deel 1
My beurt om 'n eier in die as te le
20 thoughts on "Mozambique lys deel 2"
Dit is 'n goeie lys!
Weer eens wyse raad – veral die stukkie oor die vriendin wat 'n mens saamnooi 💖
O ek lees hierdie met 'n diep glimlag. Waardeer haar diep, sê jy? 😁
Klink so al of jy saam met Una in Mosambiek was? Indien nie, het julle soortgelyke ervaringe meegemaak. Klink of dit heerlik was.
Ons was saam ja. Dit was heerlik. 😁💙
Ons was daar in 2018 dink ek, maar het nie vasgeval nie. Het julle die bande afgeblaas om op sand te kan ry? Dit moet nogal baie, baie pap wees om nie vas te val nie.
Jy sal nie glo hoe diep daai sand is nie. Afgeblaaste bande ten spyt. Maar dit was beslis deel van ons avontuur en lag vir mekaar
Inderdaad,klink heerlike pret.
Jou lysie vat my onmiddelik terug na elke dag se groot pret en baie lag toe, Woestynkind.
Ons het!! Ek dink ek het die week om gelag.
Ek sit ook nou daaroor en skryf, en my smile strek van oor tot oor.
Waar jy ook al reis,
genoeg wyn móét op die lys!
Jy weet dit dan
Smokkel was niks, ons het 2 dae aan daai pynappel geëet
Ek was woues jaloers. Lyk so leker
Dit was ongelooflik lekker. Maak seker jy doen iets vir jou siel ook
Dit klink na hope pret en herinneringe vir 'n leeftyd! Ek sal beslis genoeg wyn moet saamvat, want ek sal iets nodig he om my te kalmeer na daardie bobbejaan spinnekop!